hvorfor+blogg


 * ~ [[image:kirkemannen2345.jpg width="145" height="99" link="forsok-hovedside2ktj"]] ||~ [[image:nesteknapp.png width="101" height="107" link="Kilder-referanser-KTJ"]] ||

Hei og velkommen > Gr.leggende ferdigheter > Kompetansemål > Kriterier for måloppnåelse > Hvorfor blogg? > Kilder/referanser > Tips > Tilpasset opplæring

Hvorfor blogg?

Bloggen er et digitalt verktøy som ligger nært elevenes hverdag. Og vi mener at aktivt arbeid med bloggskriving vil bidra til økte lese- og skriveferdigheter, samt det at de vil kunne øke muligheten til å reflektere rundt egne og andres oppgaver ved at de hele tiden er tilgjengelige og enkle å komme til. Bloggen åpner for trening i digitale verktøy, og arbeid med sammensatte tekster, ettersom en blogg er åpen for både bilder, verbaltekst og lyd. Vi ser altså på bloggen som en mulighet til å benytte oss av elevenes kunnskap og en mulighet til nye veier å anvende ny kunnskap. Som tidligere nevnt ligger bloggen svært nære den verdenen elevene lever i. Og elevene er allerede godt orientert i den digitale verdenen, på denne måten vil også bloggskriving være en godt tilpasset oppgave som de aller fleste vil mestre. Bloggen blir et avbrekk for elevene, og bidrar til at elevene opplever variasjon i skolehverdagen som igjen vil bidra til økt motivasjon for læring. Dette skrives det om i læringsplakaten i LK06 Det vil også bli åpnet en ny verden for elevene når det kommer til vurdering av egne og andres tekster. I en blogg kan det enkelt legges inn kommentarfelt, der medelever kan kommentere, noe som Trude Slemmen betegner som ”kameratvurdering”. Dette avhenger selvsagt at elevene har fått eller skal få opplæring i det å gi tilbakemeldinger. Her kan det bl.a. lønne seg å lære opp elevene i modellen ”to stjerner og ett ønske” som omhandler det å si to positive ting, og en ting eleven bør arbeide mer med. Ikke bare for eleven vil bloggen være nyttig for vurdering av seg selv og andre. Det vil også være et svært godt hjelpemiddel for deg som lærer, når det gjelder vurdering for læring. Det vil bidra til at læreren og elevene sammen kan utarbeide mål som passer til hver enkelt elev og vil også i den grad være nyttig for tilpasset opplæring. Ut ifra disse få linjene, så vil vi si at det råder liten tvil om at det at elevene bruker blogg i en skolesammenheng på ingen måte er galt, snarer tvert imot. Det skal også legges til at det er viktig at bloggen brukes riktig, og at lærerens digitale kompetanse er vesentlig for at elevenes læring skal bli best mulig. Vi vil si at en blogg bidrar til å fremme både lesing, muntlighet, skriftlighet og digitale ferdigheter. Brukt riktig vil en blogg bidra til å nå en rekke kompetansemål, og ikke minst bidra til trening i de grunnleggende ferdighetene.